CELEX: 32014D0009
Language: sl
Date: 2013-12-18 00:00:00
Title: 2014/9/EU: Sklep Komisije z dne 18. decembra 2013 o spremembi sklepov 2010/2/EU in 2011/278/EU v zvezi s sektorji in deli sektorjev, ki veljajo za izpostavljene visokemu tveganju premestitve emisij CO 2 (notificirano pod dokumentarno številko C(2013) 9186)  Besedilo velja za EGP

14.1.2014   
            
            
               SL
            
            
               Uradni list Evropske unije
            
            
               L 9/9
            
         
      SKLEP KOMISIJE
   
   z dne 18. decembra 2013
   o spremembi sklepov 2010/2/EU in 2011/278/EU v zvezi s sektorji in deli sektorjev, ki veljajo za izpostavljene visokemu tveganju premestitve emisij CO2
   
   (notificirano pod dokumentarno številko C(2013) 9186)
   (Besedilo velja za EGP)
   (2014/9/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (1) ter zlasti člena 10a(1) in (13) Direktive,
   ob upoštevanju naslednjega:
   
               (1)
            
            
               Sklep Komisije 2010/2/EU (2) v skladu z Direktivo 2003/87/ES določa seznam sektorjev in delov sektorjev, ki veljajo za izpostavljene visokemu tveganju premestitve emisij CO2.
            
         
               (2)
            
            
               Sklep Komisije 2011/278/EU (3) določa prehodna pravila za usklajeno brezplačno dodelitev pravic do emisije na ravni Unije v skladu s členom 10a Direktive 2003/87/ES.
            
         
               (3)
            
            
               Sektor ali del sektorja se lahko vsako leto doda seznamu sektorjev in delov sektorjev, ki veljajo za izpostavljene visokemu tveganju premestitve emisij CO2, kadar je bilo v analitičnem poročilu dokazano, da zadevni sektor ali del sektorja po spremembi, ki znatno vpliva na njegovo delovanje, izpolnjuje merila iz odstavkov 14 do 17 člena 10a Direktive 2003/87/ES.
            
         
               (4)
            
            
               Nekateri sektorji na ravni NACE 4 iz Sklepa 2010/2/EU, ki ne veljajo za izpostavljene visokemu tveganju premestitve emisij CO2, so bili razčlenjeni, med temi pa je bilo ocenjenih nekaj ustreznih delov sektorjev, katerih vpliv se je zaradi nekaterih njihovih posebnih in prepoznavnih značilnosti izkazal za bistveno drugačnega od preostanka sektorja.
            
         
               (5)
            
            
               Za dele sektorjev „Sušen krompir v obliki moke, zdroba, kosmičev, granul in peletov“, „Krompir, pripravljen ali konzerviran drugače kot v kisu ali ocetni kislini, zamrznjen“ kot tudi „Sirotka in modificirana sirotka v prahu, granulah ali drugih trdnih oblikah, koncentrirana ali nekoncentrirana, z dodatkom sladila ali brez“ je ta ocena pokazala, da jih je mogoče jasno razlikovati od drugih delov sektorjev na podlagi posebnih značilnosti in da izpolnjujejo količinska merila iz člena 10a(15) Direktive 2003/87/ES. Zato bi bilo treba navedene sektorje dodati na seznam sektorjev in delov sektorjev, ki veljajo za izpostavljene visokemu tveganju premestitve emisij CO2.
            
         
               (6)
            
            
               Tudi za del sektorja „Železni deli za pogonske gredi, odmične gredi, ročične gredi in ročice, prosto kovani“ je ta ocena pokazala, da ga je mogoče razlikovati od drugih delov sektorjev na podlagi posebnih značilnosti in da izpolnjuje količinska merila iz točke (b) člena 10a(16) Direktive 2003/87/ES. Zato bi bilo treba navedeni del sektorja dodati na seznam sektorjev in delov sektorjev, ki veljajo za izpostavljene visokemu tveganju premestitve emisij CO2.
            
         
               (7)
            
            
               Sektorja „Proizvodnja mavca“ in „Proizvodnja izdelkov iz mavca za gradbeništvo“ (kodi NACE 2653 in 2662) sta bila ponovno ocenjena v letu 2012. Navedena kakovostna ocena je pokazala težavne tržne strukture, kot so naraščajoči trg, zlasti uvozov iz držav s poceni delovno silo, čedalje večji mednarodni konkurenčni pritisk in le skromne stopnje dobička v ocenjenih letih, ki omejujejo zmogljivost naprav za naložbe in zmanjšanje emisij. Glede na skupni vpliv navedenih dejavnikov bi morali navedeni sektorji veljati za izpostavljene visokemu tveganju premestitve emisij CO2 in biti dodani na seznam sektorjev in delov sektorjev, ki veljajo za izpostavljene visokemu tveganju premestitve emisij CO2.
            
         
               (8)
            
            
               Sklepa 2010/2/EU in 2011/278/EU bi bilo zato treba ustrezno spremeniti.
            
         
               (9)
            
            
               Ukrepi iz tega sklepa so v skladu z mnenjem Odbora za podnebne spremembe –
            
         SPREJELA NASLEDNJI SKLEP:
   Člen 1
   Spremembe Sklepa 2010/2/EU
   Priloga k Sklepu 2010/2/EU se spremeni v skladu s Prilogo I k temu sklepu.
   Člen 2
   Spremembe Sklepa 2011/278/EU
   Priloga I k Sklepu 2011/278/EU se spremeni v skladu s Prilogo II k temu sklepu.
   Člen 3
   Naslovniki
   Ta sklep je naslovljen na države članice.
   
      V Bruslju, 18. decembra 2013
      
         
            Za Komisijo
         
         Connie HEDEGAARD
         
         
            Članica Komisije
         
      
   
   
      (1)  UL L 275, 25.10.2003, str. 32.
   
      (2)  UL L 1, 5.1.2010, str. 10.
   
      (3)  UL L 130, 17.5.2011, str. 1.
   
      PRILOGA I
      Priloga k Sklepu 2010/2/EU se spremeni:
      
                  1.
               
               
                  oddelek 2 se spremeni:
                  
                              (a)
                           
                           
                              pred vnosom 15331427 se dodajo naslednji vnosi:
                              
                                          Oznaka Prodcom
                                       
                                       
                                          Opis
                                       
                                    
                                          „15311230
                                       
                                       
                                          Sušen krompir v obliki moke, zdroba, kosmičev, granul in peletov
                                       
                                    
                                          15311250
                                       
                                       
                                          Krompir, pripravljen ali konzerviran drugače kot v kisu ali ocetni kislini, zamrznjen“
                                       
                                    
                        
                              (b)
                           
                           
                              za vnosom 155154 se vstavi naslednji vnos:
                              
                                          Oznaka Prodcom
                                       
                                       
                                          Opis
                                       
                                    
                                          „15515533
                                       
                                       
                                          Sirotka in modificirana sirotka v prahu, granulah in drugih trdnih oblikah, koncentrirana ali nekoncentrirana, z dodatkom sladila ali brez“
                                       
                                    
                        
                              (c)
                           
                           
                              za vnosom 26821620 se doda naslednji vnos:
                              
                                          Oznaka Prodcom
                                       
                                       
                                          Opis
                                       
                                    
                                          „28401133
                                       
                                       
                                          Železni deli za pogonske gredi, odmične gredi, ročične gredi in ročice, prosto kovani“
                                       
                                    
                        
            
                  2.
               
               
                  v oddelku 3 se za vnosom 2640 vstavijo naslednji vnosi:
                  
                              Oznaka Prodcom
                           
                           
                              Opis
                           
                        
                              „2653
                           
                           
                              Proizvodnja mavca
                           
                        
                              2662
                           
                           
                              Proizvodnja izdelkov iz mavca za gradbeništvo“.
                           
                        
            
   
      PRILOGA II
      V Prilogi I k Sklepu 2011/278/EU se vnosi za referenčne vrednosti za proizvode „Mavec“, „Posušena sekundarna sadra“ in „Mavčna plošča“ nadomestijo z naslednjim:
      
                  Referenčna vrednost za proizvod
               
               
                  Opis zajetih proizvodov
               
               
                  Opis zajetih procesov in emisij (meje sistema)
               
               
                  Izpostavljenost premestitvi emisij CO2, kot jo določa Sklep Komisije 2010/2/EU za leti 2013 in 2014
               
               
                  Višina referenčne vrednosti
                  (pravice/t)
               
            
                  „Mavec
               
               
                  Mavec, ki vsebuje žgano sadro ali kalcijev sulfat (vključno s tistim, ki se uporablja v gradbeništvu, za tkanine za oblačila ali za obloge iz papirja, v zobozdravstvu in za obnovo zemljišč), v tonah štuka. Alfa mavec ni zajet v to referenčno vrednost.
               
               
                  Zajeti so vsi procesi, neposredno ali posredno povezani s proizvodnimi procesi mletja, sušenja in žganja.
               
               
                  Da
               
               
                  0,048“
               
            
                  „Posušena sekundarna sadra
               
               
                  Posušena sekundarna sadra (sintetična sadra, proizvedena kot reciklirani stranski proizvod elektroindustrije ali material, recikliran iz gradbenih odpadkov), izražena v tonah proizvoda.
               
               
                  Zajeti so vsi procesi, neposredno ali posredno povezani s sušenjem sekundarne sadre.
               
               
                  Da
               
               
                  0,017“
               
            
                  „Mavčna plošča
               
               
                  Ta referenčna vrednost zajema plošče, liste, panele, ploščice in podobne izdelke iz mavca ali mavčnih mešanic, (ne)prevlečene/ojačane s papirjem ali le kartonom, razen proizvodov, aglomeriranih z mavcem, okrašenih (v tonah štuka). V tej referenčni vrednosti niso zajete mavčne plošče z vlakni z veliko gostoto.
               
               
                  Zajeti so vsi procesi, neposredno ali posredno povezani s proizvodnimi procesi mletja, sušenja, žganja in sušenja plošče. Za določitev posrednih emisij se upošteva skupna poraba elektrike toplotnih črpalk, uporabljenih v fazi sušenja.
               
               
                  Da
               
               
                  0,131“.